ପେସାରି

ପେସାରି (ଇଂରାଜୀ ଭାଷାରେ pessary) ହେଉଛି ଏକ ଉପକରଣ ଯାହାକି ଗଠନମୂଳକ ସହାୟତା ପାଇଁ ଯୋନୀପଥରେ ରଖାଯାଇଥାଏ ।  ଏହା ସାଧାରଣତ ଚାପ ଜନିତ ମୂତ୍ର ଅସଂଜମତା ଏବଂ ଶ୍ରୋଣୀ ଅଙ୍ଗ ସ୍ଥାନ‌ଚ୍ୟୁତି ଚିକିତ୍ସା ପାଇଁ ବ୍ୟବହୃତ ହୁଏ । ପ୍ରାୟ ୮୫% ମହିଳାଙ୍କଠାରେ ଏକ ଉପଯୁକ୍ତ ଆକୃତିର ଉପକରଣ ମିଳିପାରିବ । କେତେକ ପ୍ରକାର ଉପକରଣ ଯୌନ ସମ୍ପର୍କ ସହିତ ଏକତ୍ର ବ୍ୟବ‌ହାର ଯୋଗ୍ୟ ଥାଏ । ଏହି ଶବ୍ଦ ଯୋନୀପଥ ସପୋଜିଟୋରୀ ଏବଂ ଡାଏଫ୍ରାମ ପାଇଁ ମଧ୍ୟ ବ୍ୟବହୃତ ହୁଏ । 

ସେଗୁଡିକ ସାଧାରଣତଃ ଭଲ ଭାବରେ ସହ୍ୟ କରାଯାଏ । ସଠିକ୍ ଆକାରରେ କିମ୍ବା ନିୟମିତ ରକ୍ଷଣାବେକ୍ଷଣ କରାଯାଇ ନଥିଲେ ପାର୍ଶ୍ୱ ପ୍ରତିକ୍ରିୟାରେ ଯୋନୀ ସ୍ରାବ, ରକ୍ତସ୍ରାବ, କିମ୍ବା ଚର୍ମ ଭାଙ୍ଗିବା ହୋଇପାରେ ।  ପାର୍ଶ୍ୱ ପ୍ରତିକ୍ରିୟା ହ୍ରାସ କରିବା ପାଇଁ ଯୋନୀ ଇଷ୍ଟ୍ରୋଜେନ୍ ବ୍ୟବହାର କରାଯାଇପାରେ । ସାଧାରଣତଃ ସିଲିକନରୁ ନିର୍ମିତ ହୋଇ ବିଭିନ୍ନ ଆକୃତି ଏବଂ ଆକାରରେ ଆସନ୍ତି, ଏବଂ ଏକ ସ୍ୱାସ୍ଥ୍ୟ ସେବା ପ୍ରଦାନକାରୀଙ୍କଦ୍ୱାରା ମେଳ ଖୁଆଇ ଦିଆଯାଏ ।  ଭିନ୍ନ ଭିନ୍ନ ଉପକରଣ ଚେଷ୍ଟା କରାଯାଏ, ଯେପର୍ଯ୍ୟନ୍ତ ଗୋଟିଏ କାର୍ଯ୍ୟକ୍ଷମ ନ ମିଳିଛି । ଅନ୍ତତ ପକ୍ଷେ ପ୍ରତି ୬ ମାସରେ ଅପସାରଣ ଏବଂ ସଫେଇ ପାଇଁ ସୁପାରିଶ କରାଯାଏ, ଯାହା ନିଜେ କିମ୍ବା ସ୍ୱାସ୍ଥ୍ୟ ସେବା ପ୍ରଦାନକାରୀଦ୍ୱାରା କରାଯାଇପାରେ । 

ଅତିକମରେ ପ୍ରାଚୀନ ମିଶରରୁ ଏହା ବ୍ୟବହାର କରାଯାଇ ଆସୁଛି ।  "ପେସାରୀ" ଶବ୍ଦଟି ପ୍ରାଚୀନ ଗ୍ରୀକ "ପେସୋସ୍" ଶବ୍ଦରୁ ଆସିଛି ଯାହା ଏକ ଗୋଲାକାର ପଥର ଖେଳରେ ବ୍ୟବହୃତ ହୁଏ ।  କେତେକ ଦେଶରେ ସେଗୁଡିକ ବିନା ପ୍ରେସକ୍ରିପସନରେ କିଣାଯାଇପାରେ । କାନାଡ଼ାରେ ଉପକରଣଗୁଡ଼ିକର ମୂଲ୍ୟ ପ୍ରାୟ ୯୦ ଡଲାର ଏବଂ ସେଗୁଡ଼ିକ ପ୍ରାୟ ୫ ବର୍ଷ ପର୍ଯ୍ୟନ୍ତ ସଠିକ ଅବସ୍ଥାରେ ରହିଥାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki